text: Blivu nummar 19 í HM
text: #000000
text: Føroysku U18-kvinnunar vunnu seinasta dystin í HM, sum var móti Slovenia. Føroyar endaðu harvið nummar 19 av 32 liðum. Dysturin endaði 31-28, eftir 16-12 til okkara í hálvleikinum.
text: #000001
text: Føroyar fingu eina góða byrjan uppá dystin. Silja Arngrímsdóttir Müller stóð væl í føroyska málinum og komu okkara fram um 3-0. Fleiri tekniskar villur næstu løtuna loyvdi tó Slovenia inn í dystin og var støðan 3-3 eftir 5 minuttir.Leikferðin í dystinum var sera høg, men gjørdu bæði liðini samstundis nógvar villur og mistu nógvar bóltar. Støðan var 5-5 eftir 10 minuttir, men dróg Føroyar frá eftir hetta til 9-6 eftir 15 minuttir. Slovensku leikararnir brendu illa og vóru okkara eitt skifti frammanfyri við 5. Hálvleiksstøðan var 16-12 til Føroyar.Slovenia byrjaði seinna hálvleik við at mansverja Mariu Pálsdóttir Nólsoy, sum hevði verið sera eyðsýnd í føroyska álopinum í fyrra hálvleiki. Hetta skapti nógv pláss til hinar leikararnar og komu okkara til góðar møguleikar og vóru okkara eitt skifti á odda við 6. Eftir hetta vóru alt ov nógvir málmøguleikar misnýttir og loyvdi hetta slovenum innaftur í dystin og javnaðu slovenar til 22-22 við 45 minuttir.Føroysku leikararnir misnýttu alt ov nógvar málmøguleikar hesa løtuna. Støðan var 24-24 eftir 50 minuttir, áðrenn okkara aftur fingu fatur í dystinum. Seinastu løtuna kom Anna Elisabet Halsdóttir Weyhe innaftur og hon avgjørdi dystin seinastu løtuna við trimum málum av vinstra bakki og vunnu okkara dystin 31-28.Eftir dystin var Maria Pálsdóttir Nólsoy vald til besta leikara í dystinum.HM-endaspælið er nú av fyri føroysku U18-kvinnurnar. Føroyar endaðu nummar 19 av 32 liðum. Føroyska liðið vann 4 dystir, móti Eysturríki, India, Kasakstan og Slovenia. Føroyar taptu tríggjar dystir, móti Portugal, Danmark og Spania. Málskjúttar hjá Føroyum:Anna Elisabeth Halsdóttir Weyhe 8Maria Pálsdóttir Nólsoy 4Lukka Arge 4Karin Egholm 3Hanna Jakobsdóttir Dalsgaard 3Karina Debes Heinesen 3Bjørk Franksdóttir Joensen 2Sára Sigrunardóttir Mikkelsen 1Barbara Hammer 1Inga Maria Roysdóttir 1Silja Heðinsdóttir 1
text: #000002
text: Hesar 16 møta Svøríki og Íslandi
text: #000003
text: Neistakvinnur og H71 út í Europa
text: #000006